లారీ పేజ్
1998లో బ్రిన్, పేజ్ ఇద్దరూ కలిసి గూగుల్ ఇన్కార్పరేషన్ ను స్థాపించారు. బ్రిన్ తో పాటు పేజ్ గూగుల్ కు ఉమ్మడి-అధ్యక్షుడుగా 2001 వరకు వ్యవహరించాడు. తరువాత ఎరిక్ ష్మిట్ ను గూగుల్ కు అధినేత మరియు సిఈఓగా నియమించారు. 2011 జనవరిలో గూగుల్ చేసిన ఒక ప్రకటనలో అదే సంవత్సరం ఏప్రిల్ లో ష్మిట్ స్థానే సిఈఓగా పేజ్ బాధ్యతలు స్వీకరిస్తారని పేర్కొనబడింది. పేజ్, బ్రిన్ ఇద్దరూ ఏడాదికి ఒక్క డాలర్ మాత్రమే పారితోషికంగా తీసుకుంటున్నారు. 
2011 ఏప్రిల్ 4న, పేజ్ గూగుల్ కు అధికారకంగా ప్రధాన నిర్వాహణా అధికారి అవుతారు, ష్మీట్ నిర్వాహణా అధినేత (ఎక్జేక్యూటివ్ ఛైర్మన్) గా అవుతారు.
పే పర్ క్లిక్
గూగుల్‌ 1999లో సెర్చ్‌ ఇంజన్‌ ప్రకటనలను మొదలు పెట్టింది. కానీ 2000 అక్టోబర్‌కు గానీ యాడ్‌వర్డ్స్‌ వ్యవస్థను ప్రవేశపెట్టలేదు. ఈ వ్యవస్థ ప్రకటనదారులు గూగుల్‌ సెర్చ్‌ ఇంజన్‌లో ఉంచేందుకు టెక్ట్స్‌ ప్రకటనలను తయారు చేసుకునేందుకు వీలు కల్పించింది. అయితే PPC పద్ధతిని 2002లో మాత్రమే ప్రవేశపెట్టారు. అప్పటిదాకా ప్రకటనలకు ప్రతి 1,000 క్లిక్‌లకు ఇంత అనే పద్ధతిన వసూలు చేసేవారు.